27/03/2012 | Administración LocalMunicipal
Malpica de Bergantiños
Secretaría
Anuncio: publicación da modificación do Regulamento dos ficheiros automatizados de datos de carácter persoal

A Corporación Municipal en Pleno, en sesión ordinaria celebrada o día 26 de xaneiro de 2012 aprobou inicialmente a modificación do Regulamento relativo a ficheiros de carácter persoal. Exposta ao público durante 30 días hábiles mediante anuncios publicados no Boletín Oficial da Provincia nº 25 de 6 de febreiro de 2012, e no taboleiro de anuncios do Concello, non se presentou alegación algunha á mesma, polo que se considera definitivamente aprobada sen necesidade de novo acordo plenario. De conformidade co establecido no artigo 70.2 da Lei 7/1985 de 2 de abril, Reguladora das Bases do Réxime Local, procédese á publicación íntegra da modificación do devandito Regulamento, que entrará en vigor tras a súa publicación definitiva e unha vez transcorra o prazo previsto no artigo 65.2 da Lei de Bases do Réxime Local. Os ficheiros automatizados do Concello de Malpica de Bergantiños nos que se conteñen e procesan datos de carácter persoal son os seguintes: a) Ficheiros de datos económicos- contables. b) Ficheiro de datos tributarios. c) Ficheiro de datos padroais. d) Ficheiro de nómina de persoal. e) Ficheiro de rexistro. f) Ficheiro de alistamento. g) Ficheiro de axentes de promoción económica. h) Ficheiro de participantes en accións de promoción de emprego De conformidade co establecido no art.20 Lei orgánica 15/1999, do 13 de decembro, de protección de datos de carácter persoal, e art.52 e 54 do Real Decreto 1720/2007, do 21 de decembro, polo que se aproba o regulamento de desenvolvemento da Lei orgánica 15/1999, do 13 de decembro, de protección de datos de carácter persoal, créanse os seguintes ficheiros do Concello de Malpica Bergantiños: a) Finalidade e usos previstos do ficheiro: Xestionar os datos dos axentes de promoción económica que prestan servizo no Concello, co fin de poder ser identificables polos usuarios aos que dirixen as súas accións. b) Persoas ou colectivos sobre os que se pretende obter datos de carácter persoal ou que resulten obrigados a subministralos: Axentes de emprego e orientadores laborais que sexan empregados públicos do Concello de Malpica de Bergantiños. c) Procedemento de recollida de datos: Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a empregado/a público/a, tanto en soporte papel coma informático ou electrónico. d) Estrutura básica do ficheiro e tipo de datos: Datos identificativos (nome, apelidos, DNI/NIE, enderezo, teléfono, e-mail). e) Cesións de datos de carácter persoal e transferencias de datos a países terceiros: Consellería de Traballo e Benestar e ao C. E. E. I. Galicia S. A. (BIC Galicia). Así mesmo, poderán transferirse a outras administracións que teñan competencia na materia. Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. f) Órgano responsable do ficheiro: A persoa que exerza o posto de Alcaldía, como responsable superior de todo o persoal e impulsor de todos os servizos administrativos; dito ficheiro manterase, conservarase e actualizarase polos axentes de promoción económica. g) Dereitos de acceso, rectificación, cancelación e oposición: Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. h) Sistema de tratamento: mixto. i) Nivel de protección: As medidas de seguridade para este ficheiro son de carácter básico. a) Finalidade e usos previstos do ficheiro: Xestionar os datos das persoas asesoradas ou participantes en actividades de formación e apoio a emprendedores, empresarios e persoas en busca de emprego ou interesados/as en actuacións para o emprego e a formación. b) Persoas ou colectivos sobre os que se pretende obter datos de carácter persoal ou que resulten obrigados a subministralos: Emprendedores, empresarios, persoas en busca de emprego, ou que queiran participar en actividades de formación. c) Procedemento de recollida de datos: Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a persoa asesorada ou participante en actividades, tanto en soporte papel coma informático ou electrónico. d) Estrutura básica do ficheiro e tipo de datos: Datos identificativos (nome, apelidos, DNI/NIE, enderezo, teléfono, fax e e-mail). Datos do proxecto de creación de empresa (Nome do proxecto, tipo, descrición, estado, data de inicio e fin). Datos da empresa: ( NIF, CIF…) razón social, nome e apelidos da persoa encargada e propietaria, teléfono, fax, e-mail, enderezo da empresa. Descrición da demanda realizada. Datos laborais (nº seguridade social, situación laboral,…). Formación regrada (formación rematada, nivel formativo, titulación, especialidade, data de finalización, formación en curso). Experiencia laboral. Coñecementos de idiomas e informática. Carné de conducir. Outros datos de interese: ( formación solicitada, intereses sociolaborais…) Os datos de carácter persoal contidos neste ficheiro serán cedidos á Consellería de Traballo e Benestar, a C. E. E. I. Galicia S. A. (BIC Galicia). Así mesmo, poderán transferirse a outras administracións que teñan competencia na materia. Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ao abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. A persoa que exerza o posto de Alcaldía, como responsable superior de todo o persoal e impulsor de todos os servizos administrativos; dito ficheiro manterase, conservarase e actualizarase polos axentes de promoción económica. g) Dereitos de acceso, rectificación, cancelación e oposición: Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. h) Sistema de tratamento: mixto. i) Nivel de protección: As medidas de seguridade para este ficheiro son de carácter básico. Malpica de Bergantiños, a 19 de marzo de 2012. O Alcalde, Asdo.: Eduardo José Parga Veiga